CELEX: 31986R3667
Language: el
Date: 1986-12-01 00:00:00
Title: Κανονισμός (ΕΟΚ) αριθ. 3667/86 της Επιτροπής της 1ης Δεκεμβρίου 1986 που τροποποιεί τον κανονισμό (ΕΟΚ) αριθ. 1596/86 που καθορίζει τις τιμές που πρέπει να ληφθούν υπόψη για τον υπολογισμό της αξίας των αποθεμάτων παρέμβασης γεωργικών προϊόντων στην Ισπανία και Πορτογαλία, την 1η Μαρτίου 1986, στο λογαριασμό που προβλέπεται στο άρθρο 4 του κανονισμού (ΕΟΚ) αριθ. 1883/78 του Συμβουλίου

Avis juridique important

|

31986R3667

Κανονισμός (ΕΟΚ) αριθ. 3667/86 της Επιτροπής της 1ης Δεκεμβρίου 1986 που τροποποιεί τον κανονισμό (ΕΟΚ) αριθ. 1596/86 που καθορίζει τις τιμές που πρέπει να ληφθούν υπόψη για τον υπολογισμό της αξίας των αποθεμάτων παρέμβασης γεωργικών προϊόντων στην Ισπανία και Πορτογαλία, την 1η Μαρτίου 1986, στο λογαριασμό που προβλέπεται στο άρθρο 4 του κανονισμού (ΕΟΚ) αριθ. 1883/78 του Συμβουλίου  

Επίσημη Εφημερίδα αριθ. L 339 της 02/12/1986 σ. 0013

***** ΚΑΝΟΝΙΣΜΟΣ (ΕΟΚ) αριθ. 3667/86 ΤΗΣ ΕΠΙΤΡΟΠΗΣ  της 1ης Δεκεμβρίου 1986  που τροποποιεί τον κανονισμό (ΕΟΚ) αριθ. 1596/86 που καθορίζει τις τιμές που πρέπει να ληφθούν υπόψη για τον υπολογισμό της αξίας των αποθεμάτων παρέμβασης γεωργικών προϊόντων στην Ισπανία και Πορτογαλία, την 1η Μαρτίου 1986, στο λογαριασμό που προβλέπεται στο άρθρο 4 του κανονισμού (ΕΟΚ) αριθ. 1883/78 του Συμβουλίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδότησης των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1334/86 (2), και ιδίως το άρθρο 9,  Εκτιμώντας:  ότι ο κανονισμός (ΕΟΚ) αριθ. 3247/81 του Συμβουλίου (3) προβλέπει λογαριασμούς για κάθε προϊόν για το οποίο έχει καθοριστεί τιμή παρέμβασης και ότι η αξία των προϊόντων που έχουν αγοραστεί κατά τη διάρκεια του έτους αντιστοιχεί στι τιμές παρέμβασης που έχουν οριστεί στους διάφορους κανονισμούς κοινής οργάνωσης των αγορών·  ότι ο κανονισμός (ΕΟΚ) αριθ. 1596/86 της Επιτροπής (4) ορίζει τις τιμές που πρέπει να χρησιμοποιηθούν για τον υπολογισμό της αξίας των γεωργικών προϊόντων που ευρίσκονται σε απόθεμα παρέμβασης στην Ισπανία και την Πορτογαλία·  ότι διαπιστώθηκε ότι τα αποθέματα βοείου κρέατος, που δηλώθηκαν από την Ισπανία, περιλαμβάνουν 1 954 τόνους βοείου κρέατος που αγοράσθηκαν σε χαμηλή τιμή από τον γαλλικό οργανισμό παρέμβασης, πριν από την ένταξή της στην Ευρωπαϊκή Κοινότητα· ότι η τιμή που πρέπει να χρησιμοποιηθεί για τον υπολογισμό της αξίας αυτής της ποσότητας θα είναι η τιμή αγοράς, δηλαδή 182 608 πεσέτες ανά τόνο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 1596/85 της Επιτροπής αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαρτίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 216 της 5. 8. 1978, σ. 1.  (2) ΕΕ αριθ. L 119 της 8. 5. 1986, σ. 18.  (3) ΕΕ αριθ. L 327 της 14. 11. 1981, σ. 1.  (4) ΕΕ αριθ. L 140 της 27. 5. 1986, σ. 14.  ΠΑΡΑΡΤΗΜΑ  «ΠΑΡΑΡΤΗΜΑ  Κατάλογος τιμών παρέμβασης που πρέπει να ληφθούν υπόψη για τον υπολογισμό της αξίας των αποθεμάτων παρέμβασης των γεωργικών προϊόντων στην Ισπανία και την Πορτογαλία την 1η Μαρτίου 1986, στο λογαριασμό που προβλέπεται στο άρθρο 4 του κανονισμού (ΕΟΚ) αριθ. 1883/78  (ανά τόνο)  1.2.3 //  //  //  // Προϊόντα   // Ισπανία (πεσέτες) (1)   // Πορτογαλία (εσκούδα) (1)   //   //   //   // Μαλακός σίτος (2)   // 27 350   // -   // Κριθάρι (2)   // 26 034   // -   // Σίκαλη (2)   // 26 718   // -   // Σκληρός σίτος (2)   // 32 792   // -   // Ελαιόλαδο (3)  // 195 031   // 306 048   // Σφάγια βοοειδών (4)   // 340 118  // -   //    //   //  (1) Τα χρησιμοποιούμενα ποσά μετατροπής περιλαμβάνονται στο παράρτημα του κανονισμού (ΕΟΚ) αριθ. 505/86 του Συμβουλίου (ΕΕ αριθ. L 51 της 28.2. 1986, σ. 1).  (2) Τιμή παρέμβασης που έχει καθοριστεί στον κανονισμό (ΕΟΚ) αριθ. 451/86 του Συμβουλίου (ΕΕ αριθ. L 53 της 1. 3. 1986, σ. 1).  (3) Τιμή παρέμβασης που έχει καθοριστεί στον κανονισμό (ΕΟΚ) αριθ. 453/86 του Συμβουλίου (ΕΕ αριθ. L 53 της 1. 3. 1986, σ. 5).  (4) Τιμή παρέμβασης που έχει καθοριστεί στον κανονισμό (ΕΟΚ) αριθ. 464/86 του Συμβουλίου (ΕΕ αριθ. L 53 της 1. 3. 1986, σ. 19), λαμβανομένου υπόψη του άρθρου 7 του κανονισμού (ΕΟΚ) αριθ. 1883/78.  Εντούτοις, η τιμή των 182 608 πεσετών/τόνο θα χρησιμοποιηθεί για την ποσότητα των 1 953,791 τόνων γαλλικής προέλευσης.